da en da nl ca da da da da da de da da da da da nb fr fr da da oc id da oc pl de da de it sv da da da da da da da da da da da da da da da da da da da da da da da da da da da da da da da da da da da da da da da da en sv fr de de da en da da da da da nb fr fr da nl da en da da es nl da
Abonner på pressemeddelelser fra Børns Vilkår
Abonner på alle pressemeddelelser fra Børns Vilkår ved at registrere din e-mail nedenfor. Det er ligeså let at melde fra igen.
Børns Vilkår udtaler sig til medierne i historier, der handler om børn i Danmark.
Siden 1977 har vi arbejdet for børns ret til en tryg barndom sammen med støtter og samarbejdspartnere. Vores mål er at stoppe svigt af børn i Danmark.
Derfor styrker vi børn i at kende deres rettigheder og tale højt om deres problemer og vi styrker forældre, fagfolk og politikere i at forebygge og gribe ind, når børn svigtes. Det gør vi gennem rådgivning, undervisning, kampagner, politisk arbejde og bisidning.
Alt for mange børn i Danmark står alene med deres problemer. Børns Vilkår kæmper for, at intet barn i Danmark svigtes, hverken af barnets nærmeste eller af samfundet.
75.000 børn hopper i forklædet og bager i oktober måned, så flere kan få hjælp på BørneTelefonen30.9.2022 06:00:00 CEST | Pressemeddelelse
Børn fra hele landet står i oktober sammen om at gøre en forskel for de mange børn og unge, der har det svært. Fra 1. oktober vil børn og voksne fra over 2.600 skoler, institutioner og private familier bage og sælge kager og brød til fordel for BørneTelefonen.
100 danskere på vej til Caminoen for at Gå for BørneTelefonen8.9.2022 06:00:00 CEST | Pressemeddelelse
Siden marts har 100 danskere fra hele landet engageret sig i Børns Vilkårs nye indsamlingsevent Gå for BørneTelefonen. Nu kulminerer indsatsen på Caminoen i Nordspanien.
Ny undersøgelse viser, at børn og unge kæmper for at passe ind: ”Jeg er ikke god nok”1.9.2022 06:00:00 CEST | Pressemeddelelse
Kun hver anden pige i 8. klasse er glad for den, hun er. Det viser en ny undersøgelse fra Børns Vilkår, støttet af Nordea-fonden og Ole Kirk’s Fond. Børn og unge fortæller om snævre rammer for at få en plads i vennegruppen, og de vender ansvaret indad, hvis de står uden for. Børns Vilkår efterlyser national handleplan for at bekæmpe børn og unges psykiske mistrivsel.
Børns Vilkår og KAB går sammen om at løfte børns stemmer og rettigheder22.6.2022 06:00:00 CEST | Pressemeddelelse
KAB og Børns Vilkår har indgået et nyt partnerskab, som skal understøtte trivsel og inddragelse af alle børn og unge i KAB-Fællesskabets boligafdelinger. Målet er at sikre, at børn og unge kender deres rettigheder og ved, hvor de kan hente hjælp, hvis de har det svært.
Børns Vilkår udvider markant i Aarhus med hjælp fra Salling Fondene14.6.2022 06:00:00 CEST | Pressemeddelelse
Børns Vilkår styrker sin tilstedeværelse i Aarhus ved at købe bygningen Æggepakkeriet, som bliver organisationens nye base i byen. Købet er muligt takket være Salling Fondene, som har doneret 10 millioner kroner til formålet.
Ny rapport: Mange udsatte børn i Danmark får ikke den hjælp, de har brug for9.6.2022 05:30:00 CEST | Pressemeddelelse
For sjette år i træk udgiver Børns Vilkår og TrygFonden statusrapporten ”Svigt af Børn i Danmark”, der kortlægger omfanget og udviklingen af svigt af børn i Danmark. Årets rapport viser blandt andet, at mange voksne ikke har underrettet kommunen, på trods af at de har haft kendskab til vold mod børn.
Hvert tredje barn ramt af livskriser oplever ikke, at en voksen på skolen taler med dem om, hvordan de har det25.5.2022 06:00:00 CEST | Pressemeddelelse
Hvert tredje barn, der har oplevet skilsmisse, alvorlig sygdom i den nære familie, højt fravær eller mobning, fortæller, at der ikke var en voksen på skolen, som talte med dem om, hvordan de havde det - selvom skolen kendte til deres situation. Det viser en ny undersøgelse fra Børns Vilkår.
Om natten fylder selvmordstanker i dobbelt så mange af samtalerne på BørneTelefonen24.5.2022 06:00:00 CEST | Pressemeddelelse
I timerne fra 02 til 07 er det i høj grad de tunge tanker, spørgsmål og bekymringer, der fylder hos børn og unge, når de kontakter BørneTelefonen og HØRT. Knap hver femte samtale om natten handler om selvmordstanker og selvskade, viser en analyse af samtalerne i det første halve år med døgnåben rådgivning. Rådgiverne har flere gange måttet hjælpe med at tage kontakt til politi, ambulance og andre myndigheder.
Flere end hver femte elev i 8. klasse har været udsat for vold i hjemmet26.4.2022 06:00:00 CEST | Pressemeddelelse
Det er 25 år siden, at det blev forbudt for forældre at slå deres børn, og siden 2019 har også psykisk vold i nære relationer været strafbart. Alligevel melder flere end hver femte elev i 8. klasse om at have været udsat for fysisk vold i hjemmet inden for det seneste år, viser ny undersøgelse fra Børns Vilkår. Næsten hver fjerde melder om at have været udsat for en eller flere former for psykisk vold.
Børns Vilkårs landsindsamling slår endnu engang rekord13.4.2022 06:00:00 CEST | Pressemeddelelse
Over 10.000 danskere samlede ind ved Børns Vilkårs landsindsamling søndag d. 27. marts. Nu er pengene talt op, og resultatet er landet på 13,8 millioner kroner, hvilket slår sidste års rekord. Pengene går til at sikre, at BørneTelefonen kan være der for endnu flere børn og unge – også de mange ukrainske børn, der kommer til Danmark.
Hvert tredje barn med særlige behov har sjældent eller aldrig lyst til at komme i skole28.3.2022 05:30:00 CEST | Pressemeddelelse
Børn med særlige behov oplever i højere grad end andre børn, at de ikke lykkes fagligt i skolen, og flere er bange for at blive til grin i deres klasse. Det viser en ny analyse fra Børns Vilkår, som har til formål at bringe børnenes stemmer ind i debatten om inklusion.
Over 11.500 danskere står sammen om at sikre hjælp til udsatte børn og unge i Danmark27.3.2022 05:30:00 CEST | Pressemeddelelse
Søndag den 27. marts går rekordmange indsamlere på gaden for at samle ind til Børns Vilkår. Pengene fra landsindsamlingen skal sikre, at endnu flere børn og unge kan komme igennem til BørneTelefonen, når de har brug for det. Det gælder også ukrainske børn og unge, der er flygtet til Danmark.
Børns Vilkår samler ekstraordinært ind til børnetelefonerne i Ukraine og i landene omkring9.3.2022 12:00:00 CET | Pressemeddelelse
Som følge af krigen har den ukrainske børnetelefon La Strada bedt den internationale sammenslutning af børnetelefoner, Child Helpline International (CHI), og dens medlemmer, om akut hjælp. Børns Vilkår lancerer derfor en indsamling til fordel for La Strada Ukraine og børnetelefoner i de omkringliggende lande, som netop nu modtager opkald fra ekstremt udsatte ukrainske børn og unge.
Børns Vilkår lancerer HØRT – et nyt rådgivningstilbud målrettet unge over 15 år1.3.2022 05:30:00 CET | Pressemeddelelse
Børns Vilkår, der driver BørneTelefonen, kommer nu med det nye rådgivningstilbud HØRT, der er målrettet unge i alderen 15-24 år. Unge står med flere valg og andre udfordringer end yngre børn – de flytter hjemmefra, vælger uddannelse og finder sig til rette i identitet og fællesskaber med andre unge.
To års pandemi har sat sine spor i samtalerne med børn og unge på BørneTelefonen15.2.2022 06:00:00 CET | Pressemeddelelse
Ensomhed, konflikter i hjemmet, trivsel i klassen og selvmordstanker er emner, der har fyldt mere og mere i samtalerne om corona på BørneTelefonen gennem de seneste to år. Det viser en analyse af 2.672 samtaler om corona, som Børns Vilkår offentliggør i dag.
Hver femte pædagog: Det var ikke en god oplevelse for barnet at starte i vuggestue25.1.2022 05:30:00 CET | Pressemeddelelse
Flere pædagoger oplever ikke, at de kan give den nødvendige tryghed og omsorg til nye børn, der starter i vuggestue og børnehave. Det viser en ny undersøgelse fra Børns Vilkår, der også viser, at hver femte pædagog synes, opstarten var for kort i forhold til barnets behov, bl.a. fordi forældrene skal tilbage på arbejde. Tallene er meget bekymrende og kalder på politisk handling, mener Børns Vilkår.
BørneTelefonen havde rekordmange samtaler med børn og unge i 202116.1.2022 05:45:00 CET | Pressemeddelelse
Flere børn og unge end nogensinde før kom igennem til BørneTelefonen i 2021. De frivillige rådgivere havde mere end 55.300 samtaler. Særligt ses en stigning i andelen af samtaler om ensomhed og selvskade, viser nye tal fra Børns Vilkår, som driver BørneTelefonen.
Børn af forældre med psykisk sygdom kæmper oftere med selvskade, selvmordstanker og angst6.12.2021 06:00:00 CET | Pressemeddelelse
Børn af forældre med psykisk sygdom trives dårligere end andre børn på stort set alle punkter. En større andel oplever psykisk mistrivsel som selvskade og selvmordstanker, viser tal fra BørneTelefonen i ny rapport fra Børns Vilkår og Psykiatrifonden, støttet af Ole Kirk’s Fond.
Ikke alle børn glæder sig til jul – BørneTelefonen forventer en travl december30.11.2021 06:00:00 CET | Pressemeddelelse
BørneTelefonen havde mere end 1.200 samtaler i juledagene sidste år, hvor selvmordstanker og ensomhed fyldte mere end ellers. Børns Vilkår forventer, at børn og unges behov for at tale med en voksen bliver mindst lige så stort denne jul.
Børns Vilkår lancerer nyt indsamlingsevent: Gå for BørneTelefonen og vær med til at hjælpe børn, der har det svært24.11.2021 06:00:00 CET | Pressemeddelelse
Børns Vilkår lancerer nyt indsamlingsevent, der kombinerer gå-glæde med lysten til at støtte op om BørneTelefonens arbejde. Gennem sponsoraftaler og lokale netværk skal deltagerne samle midler til, at endnu flere børn kan få hjælp.
Børns Vilkår udtaler sig til medierne i historier, der handler om børn i Danmark.
Siden 1977 har vi arbejdet for børns ret til en tryg barndom sammen med støtter og samarbejdspartnere. Vores mål er at stoppe svigt af børn i Danmark.
Derfor styrker vi børn i at kende deres rettigheder og tale højt om deres problemer og vi styrker forældre, fagfolk og politikere i at forebygge og gribe ind, når børn svigtes. Det gør vi gennem rådgivning, undervisning, kampagner, politisk arbejde og bisidning.
Alt for mange børn i Danmark står alene med deres problemer. Børns Vilkår kæmper for, at intet barn i Danmark svigtes, hverken af barnets nærmeste eller af samfundet.
35 55 55 59
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022